
Reakciórendszerek struktúrájának meghatározására szolgáló eszköz fejlesztése

Kulcsszavak: struktúra identifikáció, genetikus algoritmus, reakció rendszer, legkiesebb négyzetek módszere
A több különböző kémia reakcióból felépülő, ún. kémia reakció rendszerek (KRR) nagy számban fordulnak elő a vegyiparban. Igen nagy problémát jelent, hogy a különálló reakciók hatását csak együttesen - a többi reakcióval együtt - tudjuk vizsgálni. Egy olyan eszköz, mely pusztán matematikai összefüggések segítségével képes jó közelítést adni a KRR-t alkotó reakciók minőségéről, nagy érdeklődésre tarthat számot az ipar számos területén.
Munkám során egy olyan eszközt fejlesztettem, mely képes az egyes komponensek koncentrációi változásainak, illetve a komponensek moláris tömegeinek felhasználásával meghatározni a lejátszódó reakciórendszer struktúráját. A feladat megoldásának első lépéseként létrehoztam az ún. elemi reakciókat generáló algoritmust. Az elemi reakciókat a komponensek moláris tömege alapján lehetséges kombinációs reakciók alkotják. A KRR struktúra identifikálásának lényege, hogy az elemi reakciók halmazát szűkítve kapjam meg a lehetséges kémiai reakciók halmazát. A KRR struktúrája mellett, meg kellett határoznom az egyes reakciókhoz tartozó reakciósebességi állandókat is, mivel ezek jelentősen befolyásolják a kialakuló koncentráció profilt. A KRR lehetséges reakcióinak kiválasztásának érdekében, elsőként egy szélsőérték feladatot fogalmaztam meg. Az eljárás lényege, hogy az egyes elemi reakcióhoz egzisztencia váltózókat rendeltem. A keresési változókként az egyes elemi reakciók egzisztenciaváltozóit, illetve a reakciókhoz tartozó reakció sebességi állandókat választottam. Célfüggvényként a létrehozott modell által számított és a méréséi adatokból származó koncentrációk, idő szerinti deriváltjainak arányainak négyzetes eltérését minimalizáltam.
Az így létrehozott eljárás sok esetben nem ad megfelelő felvilágosítást a KRR-t alkotó reakcióról, ezért következőként egy kvázi analitikus megoldást dolgoztam ki. A módszer lényege, hogy a reakciók koncentráció változását pusztán lineáris algebrai műveletek segítségével számítani lehet. A létrehozott összefüggést átrendezve, majd a legkiesebb négyzetek módszerét felhasználva, megkaphatjuk a KRR-t alkotó reakciókat, illetve a hozzájuk tartozó reakciósebességi változók értékét.
Az elkészült eszköz validálására, egy reakció generátort hoztam létre, mely képes tetszőleges tulajdonságú (sztöchiometria, reakció típusa, stb.) reakciókat tartalmazó KRR koncentráció profiljának előállítására.



